smcproject/ml-wiki-sentences huggingface dataset:
ഹൈക്കോടതിയാണ് ജില്ലാ ജഡ്ജിമാരെയും അഡീഷണൽ ജില്ലാ ജഡ്ജിമാരെയും നിയമിക്കുന്നത്.
ഹൈക്കോടതിയുടെ നിർദ്ദേശപ്രകാരം ഗവർണർ ആണ് ജഡ്ജിമാരെ നിയമിക്കുന്നത്.
മുൻസിഫ്‌ കോടതികളിൽ നിന്നും , സബ് കോടതികളിൽ നിന്നുമുള്ള അപ്പീലുകൾ കേൾക്കുന്നത് ജില്ലാ ജഡ്ജിയാണ്.
എന്നാൽ തർക്ക വിഷയം രണ്ടു ലക്ഷം രൂപയിൽ കവിയരുത്.
രണ്ടു ലക്ഷം രൂപയിൽ കൂടുതൽ സല (Sala) യുള്ള കേസുകളുടെ അപ്പീലുകൾ അതാത്  ഹൈക്കോടതിയിൽ ആണ് ബോധിപ്പിക്കേണ്ടത്.
ഒരു സ്ഥലത്ത് തന്നെ ഒന്നിലധികം മുൻസിഫ്‌ കോടതികളും സബ്‌ കോടതികളും ജില്ലാ കോടതികളും ആവാം.
പ്രധാന കോടതിയെ പ്രിൻസിപ്പൽ ജില്ലാ  (Principal) കോടതിയെന്നും തുല്യ അധികാരമുള്ള മറ്റു കോടതികളെ അഡിഷണൽ ജില്ലാ (Additional) കോടതികളെന്നും പറയുന്നു.
യഥാർത്ഥ അധികാരപരിധിയും അപ്പീൽ ന്യായപരിപാലനാധികാരവും ഉണ്ട്.
രണ്ടു ലക്ഷത്തിൽ താഴെയുള്ള സിവിൽ സ്വഭാവമുള്ള കേസുകൾ, തർക്കവിഷയങ്ങൾ എന്നിവ ജില്ലാ കോടതിയുടെ അധികാര പരിധിയിൽ വരും.
ജില്ലാ കോടതിക്ക് വധശിക്ഷ വിധിക്കാനുള്ള അധികാരമുണ്ട്.
ജില്ല മുഴുവനും അധികാരമുണ്ട് ജില്ലയിലെ കീഴ് കോടതികളിൽ നിന്നുള്ള അപ്പീലിൽ വിധി കൽപ്പിക്കാനുള്ള അധികാരമുണ്ട്.
ഇതും കാണുക സുപ്രീം കോടതി ഹൈക്കോടതി സെഷൻസ് കോടതി സബ് കോടതി മുൻസിഫ് കോടതി ചീഫ് ജുഡീഷ്യൽ മജിസ്ട്രേറ്റ് കോടതി ജുഡീഷ്യൽ ഒന്നാം ക്ലാസ്സ് മജിസ്ട്രേറ്റ് കോടതി അവലംബങ്ങൾ ↑ ↑
ജിലേബി ഇംഗ്ലീഷ് വിലാസം https://ml.wikipedia.org/wiki/Jalebi Jalebis as served in South Asia ജിലേബി
ജിലേബി അഥവാ ജലേബി ഒരു ഇന്ത്യൻ മധുരപലഹാരമാണ്.
പല ഭാഷകളിൽ ഇതിന്റെ ഉച്ചാരണവും വിവരണവും വിവിധ രീതിയിലാണ്.
( ഉർദു : جلیبی , ഹിന്ദി : जलेबी , പഞ്ചാബി : ਜਲੇਬੀ jalebī ; ബംഗാളി : জিলাপী jilapi ; Persian : زولبیا zoolbia ).
മൈദമാവ് കൊണ്ട് നിർമ്മിക്കുന്ന ജിലേബി, എണ്ണയിൽ പൊരിച്ചെടുത്ത് പഞ്ചസാര ലായനിയിൽ മുക്കി മധുരിപ്പിച്ചാണ്‌ തയ്യാറാക്കുന്നത്.
ജലേബി നല്ല കടുത്ത ഓറഞ്ച് നിറത്തിലാണ് സാധാരണ കണ്ടുവരുന്നത്.
മഞ്ഞ നിറത്തിലും ലഭ്യമാണ്.
ചിലയിടങ്ങളിൽ വെള്ള നിറത്തിലും ജലേബി ലഭ്യമാണ്.
ഇന്ത്യയിൽ ഉത്സവങ്ങളോടനുബന്ധിച്ചാണ് ഈ മധുരപലഹാരം കൂടുതലായി ആളുകൾ ഉപയോഗിക്കുന്നത്.
പാകിസ്താനിലും ഇത് വളരെ കൂടുതൽ ഉപയോഗിക്കുന്ന ഒരു പലഹാരമാണ്.
ജലീബീ എന്ന പേരിലും ഇത് അറിയപ്പെടുന്നു.
വിവിധ രാജ്യങ്ങളിൽ
ജലേബി എന്ന വാക്ക് പേർഷ്യൻ ഭാഷയിലെ വാക്കായ സൂൾബിയ ("zoolbia")  എന്ന വാക്കിൽ നിന്നാണ് ഉത്ഭവിച്ചതെന്ന് പറയപ്പെടുന്നു.
ഈജിപ്ത് , ലെബനൻ , സിറിയ എന്നിവടങ്ങളിൽ ഇത് സലാബിയ ("zalabia") എന്ന പേരിൽ അറിയപ്പെടുന്നു.
നേപ്പളിൽ ഇത് ജെരി (Jeri) എന്ന പേരിലും മൊറോകോ , അൾജീരിയ , ടുണീഷ്യ എന്നിവടങ്ങളിൽ ഇത് സ്ലേബിയ (Zlebia) എന്ന പേരിലും അറിയപ്പെടുന്നു.
ജിലേബി
കൂടുതൽ വായനക്ക് ഇംഗ്ലീഷ് Epicure's Delectable Desserts of the World By Asha Khatau ISBN 81-7991-119-5 അവലംബം പുറത്തേക്കുള്ള കണ്ണികൾ Jalebi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Jalebi Recipe Jalebi-making video Archived 2021-03-05 at the Wayback Machine .
Emarti-making video Jalebi Recipe and more Indian Sweets Recipes Archived 2010-05-27 at the Wayback Machine .
ജില്ലാ ടൂറിസം പ്രൊമോഷൻ കൗൺസിൽ
ജില്ലാ തലത്തിൽ വിനോദ സഞ്ചാര സാദ്ധ്യതയുള്ള  പ്രദേശങ്ങൾ കണ്ടെത്തുകയും,അത്തരം കേന്ദ്രങ്ങളിൽ  അടിസ്ഥാന സൗകര്യങ്ങൾ മെച്ചപ്പെടുത്തുകയും ചെയ്യുക എന്ന ഉദ്ദേശത്തോടെ  എല്ലാ ജില്ലകളിലും സ്ഥാപിക്കപ്പെട്ടിട്ടുള്ള  സമിതിയാണ് ജില്ലാ ടൂറിസം പ്രൊമോഷൻ കൗൺസിൽ (DTPC).
ടൂറിസവുമായി ബന്ധപ്പെട്ട് ജില്ലയിലെ വിവിധ വകുപ്പുകളുടെ പ്രവർത്തനം ഏകോപിപ്പിയ്ക്കുന്നതും  ഈ ഏജൻസിയാണ്.
ജില്ലാ കളക്ടർ ചെയർമാനായുള്ള ഒരു ഭരണസമിതിയാണ്  കാര്യനിർവ്വഹണ നടത്തിപ്പിന്റെ ചുമതല വഹിയ്ക്കുന്നത്.
പുറംകണ്ണികൾ http://www.keralatourism.org/dtpc.php Archived 2014-01-16 at the Wayback Machine .
ജിലേബി (2015) ഇംഗ്ലീഷ് വിലാസം https://ml.wikipedia.org/wiki/Jilebi_(2015)
'മൈ ബോസ്' എന്ന ചിത്രത്തിന് ശേഷം ഈസ്റ്റ്‌ കോസ്റ്റ്‌ നിർമ്മിച്ച ചിത്രമാണ് ജിലേബി.
ജയസൂര്യ , രമ്യാനമ്പീശൻ എന്നിവർ നായികാ നായകന്മാരായെത്തുന്ന ചിത്രത്തിൽ രണ്ട് കുട്ടികളും പ്രധാന വേഷത്തിലെത്തു ന്നു.
നിരവധി പരസ്യ ചിത്രങ്ങളിലൂടെ ശ്രദ്ധേയനായ അരുൺ ശേഖർ ആണ് ചിത്രത്തിന്റെ രചനയും സംവിധാനവും നിർവഹിച്ചിരിക്കുന്നത്.
മൈ ബോസിന് ശേഷം ഈസ്റ്റ് കോസ്റ്റ് കമ്മ്യൂണിക്കേഷൻസിന്റെ ബാനറിൽ ഈസ്റ്റ്‌ കോസ്റ്റ്‌ വിജയൻ നിർമ്മിക്കുന്ന ജിലേബിയിൽ ശ്രീക്കുട്ടനെന്ന കർഷകനായി ജയസൂര്യ അഭിനയിക്കുന്നു.
ജയസൂര്യയുടെ കേന്ദ്രകഥാപാത്രം, കുസൃതികളായ രണ്ടു കുട്ടികൾ, കാവ്യഭംഗിയും ഇമ്പമാർന്ന ഈണവും സമ്മേളിച്ച ഗാനങ്ങൾ ,മണ്ണിന്റെ മണമുള്ള മനുഷ്യനും, അവന്റെ നന്മ നിറഞ്ഞ മനസ്സിനും, ലാളിത്യത്തിനും, നിഷ്കളങ്കതയ്ക്കും ഏറെ പ്രാധാന്യം കൊടുക്കുന്ന "ജിലേബി"നൂറുശതമാനവും കാർഷികവൃത്തിയിൽ ശ്രദ്ധ കേന്ദ്രീകരിക്കുന്ന യുവ കർഷകനായ ശ്രീക്കുട്ടന്റെ ജീവിതാനുഭവങ്ങളിലൂടെയാണ്‌ കടന്നുപോകുന്നത്.
മലയാളസിനിമയിൽ അമ്മമാർക്ക്‌ സ്‌ഥാനമില്ലെന്ന നിരന്തരമായ പരാതികൾക്ക്‌ പരിഹാരമെന്നോണം ഗ്രാമീണകഥ പറയുന്ന ഈ ചിത്രത്തിൽ കെ.പി.ഏ.
സി. ലളിത സ്‌നേഹമായിയായ അമ്മയായി നിറഞ്ഞുനിൽക്കുന്നുണ്ട്‌.
ജയസൂര്യയുടെ കഥാപാത്രവും കുസൃതികളായ രണ്ട് കുട്ടികളും തൃശൂരിൽ നിന്ന് കൊടൈക്കനാലിലേക്ക് നടത്തുന്ന യാത്രയ്ക്കിടെയുണ്ടാവുന്ന സംഭവ വികാസങ്ങളാണ് ചിത്രത്തിന്റെ ഇതിവൃത്തം.
ഈസ്റ്റ്‌ കോസ്റ്റ് വിജയൻ, സന്തോഷ്‌ വർമ്മ, ശശികല മേനോൻ എന്നിവരുടെ ഗാനങ്ങൾക്ക് ബിജിബാൽ ഈണം പകരുന്നു.
പി ജയചന്ദ്രൻ , നജിം അർഷാദ്, ഗായത്രി, യാസിൻ നിസാർ, ഹരികിരൺ, ദയ, ദേവ് എന്നിവരാണ് ഗാനങ്ങൾ ആലപിച്ചിരിക്കുന്നത്.
പാലക്കാട്ടെ കാവശ്ശേരി,പൊള്ളാച്ചി,പഴനി, കൊടൈക്കനാൽ,കൊച്ചി, ദുബായ് എന്നിവിടങ്ങളിലായാണ് ജിലേബിയുടെ ചിത്രീകരണം പൂർത്തിയാക്കിയത്.
അവലംബം പുറംകണ്ണികൾ ഔദ്യോഗിക വെബ്‌സൈറ്റ് ഔദ്യോഗിക ഫേസ്ബുക്ക്‌ പേജ്
ജില്ല (ചലച്ചിത്രം)
ആർ.ടി നേസൻ തിരക്കഥയെഴുതി സംവിധാനം ചെയ്ത 2014 ലെ ഇന്ത്യൻ തമിഴ് ഭാഷാ ആക്ഷൻ ചിത്രമാണ് ജില്ല.
ഈ ചിത്രം സൂപ്പർ ഗുഡ് ഫിലിംസ് കമ്പനി വഴി ആർ. ബി. ചൗധരി നിർമ്മിച്ചു.
ഇതിൽ മോഹൻലാൽ , വിജയ് എന്നിവരാണ് നായകന്മാരായി എത്തിയത് കാജൽ അഗർവാൾ ആണ് ചിത്രത്തിൽ നായിക ആയി അഭിനയിക്കുന്നത്.
മോഹൻലാൽ , കാജൽ അഗർവാൾ , വിജയ് എന്നിവർ അഭിനയിക്കുന്നു.
ചിത്രത്തിൽ സൂരി, മഹാത്, നിവേത തോമസ് , സമ്പത്ത് രാജ് , പ്രദീപ് റാവത്ത് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ഡി ഇമ്മൻ ആണ് സംഗീത സംവിധാനം ചെയ്തിരിക്കുന്നത്.
ഗണേഷ് രാജവേലുവും ഡോൺ മാക്സും യഥാക്രമം ഫോട്ടോഗ്രാഫിയും എഡിറ്റിംഗും കൈകാര്യം ചെയ്യുന്നു.
2014 ജനുവരി 10 ന് റിലീസ് ചെയ്ത ചിത്രത്തിന് മികച്ച പ്രതികരണം  ലഭിച്ചു.
ചിത്രം വാണിജ്യ വിജയമായിരുന്നു.
മോഹൻലാലിന്റെ തമിഴിലെ വൻ ഹിറ്റ്‌ ആയിരുന്നു ജില്ല.
2020 ൽ ജപ്പാനിലും ഈ ചിത്രം പ്രദർശിപ്പിച്ചു.
അഭിനേതാക്കൾ പ്രധാന കഥാപാത്രങ്ങൾ
മോഹൻലാൽ - ശിവൻ (മധുരയിലെ രാജാവ്) പൂർണിമ ഭാഗ്യരാജ് - പാർവതി (ശിവന്റെ ഭാര്യ) വിജയ് - ശക്തി ശിവൻ (ശിവന്റെ മകൻ) കാജൽ അഗർവാൾ - ഇൻസ്പെക്ടർ ശാന്തി (ശക്തിയുടെ ഭാര്യ) സഹായ കഥാപാത്രങ്ങൾ സമ്പത്ത് രാജ് - ആധി കേശവൻ ശ്രീരാം - യുവ ആധി കേശവൻ പ്രദീപ് റാവത്ത് - പോലീസ് കമ്മീഷണർ സൂരി - കോൺസ്റ്റബിൾ ഗോപാൽ മഹാത് രാഘവേന്ദ്ര - വിഘ്‌നേഷ് നിവേത തോമസ് - മഹാലക്ഷ്മി
തമ്പി രാമയ്യ - ശിവന്റെ സഹായി
രവി മരിയ - പാണ്ടി
ജോ മല്ലൂരി - വീര പാണ്ടി
പാണ്ടി - മുരുകേശൻ
R. K - മഹാലക്ഷ്മിയുടെ അമ്മായിയച്ചൻ
ജംഗിരി മധുമിത - ഒരു പോലീസ് കോൺസ്റ്റബിൾ
വിദ്യുല്ലേഖ രാമൻ - പോലീസ് കോൺസ്റ്റബിൾ
അഴകം പെരുമാൾ
സുരേഖ വാണി - ഒരു കന്യാസ്ത്രീ
എൽ. ബി. ശ്രീറാം - ഒരു ജ്യോതിഷക്കാരൻ
മീനൽ - പരാതിക്കാരൻ
ഇമ്മാൻ അന്നാച്ചി - ഒരു പരീക്ഷാ സൂപ്പർവൈസർ
വിനോധി വൈദ്യനാഥൻ
രജനി നിവേത - ശാന്തിയുടെ അമ്മ
വാഴക്കു എൻ മുത്തുരാമൻ - മുത്തു
ഷമ്മി തിലകൻ - ആദി കേശവന്റെ പിതാവ്
വി. ഐ. എസ്. ജയപാലൻ - പെരിയവർ
ജപ്പാൻ കുമാർ - ഗുർക്ക
ചരന്ദീപ് - അഴിമതി പോലീസ് ഇൻസ്പെക്ടർ
സ്റ്റണ്ട് സിൽവ - റോയപുരം ഗുണ
സൂപ്പർഗുഡ് സുബ്രഹ്മണി - ഒരു പോലീസ് ഉദ്യോഗസ്ഥൻ
പോണ്ടി രവി - ഒരു പോലീസ് ഉദ്യോഗസ്ഥൻ
ചേരൺരാജ് -ശക്തിയുടെ പിതാവ്
പൂ റാം - ഒരു പോലീസ് ഉദ്യോഗസ്ഥൻ അതിഥി വേഷം
ജീവ - "പാട്ടു ഒന്നു" എന്നതിലെ അതിഥി വേഷം
ജിതൻ രമേശ് - "പാട്ടു ഒന്നു" എന്നതിലെ അതിഥി വേഷം
ആർ. ടി. നീസൺ
ശ്രീധർ
സ്കാർലറ്റ് മെല്ലിഷ് വിൽ‌സൺ -  "ജിങ്കുനമണി"
ഹാസൽ ക്രൗണി -  "ജിങ്കുനമണി" അവലംബം
ജില്ല വിദ്യാഭ്യാസ ഓഫീസ് കോതമംഗലം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കോതമംഗലത്ത് അന്നത്തെ വിദ്യാഭ്യാസ മന്ത്രിയായിരുന്ന ശ്രീ ടി .
ജേക്കബ്‌ 30 -11 -1982-ൽ ആണ് ഈ ആഫീസിൻറെ പ്രവർത്തനം ഉദ്ഘാടനം നിർവഹിച്ചത്.
ശ്രീ കെ യു മാത്യു ആയിരുന്നു പ്രഥമ ജില്ല വിദ്യാഭ്യാസ ആഫിസിർ.
അത് പോലെ പ്രഥമ പേർസണൽ അസിസ്റ്റണ്ടായിരുന്നു ശ്രീ പി. സി .
വേലായുധൻ .
അതോടെ, ആലുവ വിദ്യാഭ്യാസ ജില്ലയുടെ കിഴക്കൻ മേഖലയിൽ ഉൾപെട്ട വിദ്യാഭ്യാസ സ്ഥാപനങ്ങൾ കോതമംഗലം വിദ്യാഭ്യാസ ജില്ലയിലേയ്ക്ക് മാറ്റി.
കോതമംഗലം ജില്ല വിദ്യാഭ്യാസ ആഫിസിന്റെ കീഴിൽ 16  ഗവെൺമെൻറ് സ്കൂളുകളും, 28 എയിടഡ് സ്കൂളുകളും, 6  അൺ-എയിടഡ് സ്കൂളുകളും ഉൾപ്പെടെ 50 സ്കൂളുകൾ പ്രവർത്തിക്കുന്നു കോതമംഗലം , പെരുമ്പാവൂർ എന്നിങ്ങിനെ 2 ഉപ വിദ്യാഭ്യാസ ജില്ലകളും, കോതമംഗലം, പെരുമ്പാവൂർ, കൂവപ്പടി  എന്നിങ്ങനെ 3  ബി.ർ.
സി കളും ഈ വിദ്യാഭ്യാസ ജില്ലയിലുണ്ട്‌.
അതുകൂടാതെ ചെറുവട്ടൂർ ടി ടി ഐ യും , കുറുപ്പംപടി ഡയറ്റും ഈ വിദ്യാഭ്യാസ  അധികാരപരിധിയിലാണ്  സ്ഥിതി ചെയൂന്നത്
www.deokothamangalam.com Archived 2018-08-04 at the Wayback Machine .
ജില്ലാ പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Zilla_parishad ഭാരതം
ഇന്ത്യയിലെ ത്രിതല പഞ്ചായത്ത്‌ സംവിധാനത്തിലെ ജില്ലാ തലത്തിലൂള്ള തദ്ദേശസ്വയംഭരണ സ്ഥാപനമാണ്‌ ജില്ലാ പഞ്ചായത്ത് അഥവാ ജില്ലാ പരിഷത് .
ത്രിതല സംവധാനത്തിലെ ഏറ്റവും മുകളിലത്തെ കണ്ണിയാണിത്.
ജില്ലാ പഞ്ചായത്ത് ജില്ലയിലെ ഗ്രാമീണ പ്രദേശങ്ങളെ (പഞ്ചായത്ത്‌ പ്രദേശങ്ങളെ) മാത്രം പ്രതിനിധീകരിക്കുന്നു, മാത്രമല്ല ഗ്രാമീണ മേഖലകളുടെ ഉന്നമനത്തിനും വികസനത്തിനും വേണ്ടി ശ്രദ്ധ കേന്ദ്രീകരിക്കുന്നു.
ജില്ലയിലെ നഗരപ്രദേശങ്ങളെ പ്രതിനിധീകരിച്ച് നഗരസഭകളുമുണ്ട് (Municipalities and Corporations).
സ്വാതന്ത്ര്യത്തിനുശേഷം ഭാരതത്തിൽ, കേന്ദ്ര, സംസ്ഥാന സർക്കാരുകൾ നിലവിൽ വന്നെങ്കിലും, ഗാന്ധിജി വിഭാവനം ചെയ്ത ഗ്രാമസ്വരാജ് എന്ന സങ്കല്പ്പത്തിലൂന്നിയ സർക്കാരുകൾ രൂപവത്കരിക്കുന്നത് സംബന്ധിച്ച് വ്യക്തമായ വ്യവസ്ഥകൾ ഭരണഘടനയിൽ ഉൾപ്പെടുത്തിയിരുന്നില്ല.
ഭരണഘടനയിലെ നിർദ്ദേശക തത്ത്വങ്ങളിൽ പ്രാദേശിക സർക്കാരുകളായ വില്ലേജ് പഞ്ചായത്തുകൾ എന്നിവ, സംസ്ഥാനങ്ങളുടെ ഇംഗിതമനുസരിച്ച് രൂപവത്കരിക്കുവാൻ മാത്രമേ വ്യവസ്ഥയുണ്ടായിരുന്നുള്ളൂ.
ഇതിനനുസരിച്ച് സംസ്ഥാനങ്ങളിൽ അതതു സ്ഥലങ്ങളിലെ രാഷ്ട്രീയ, സാമൂഹിക സാഹചര്യങ്ങൾക്കനുസരിച്ച് പഞ്ചായത്തുകൾ നിലവിൽ വന്നു.
എന്നാൽ ഗാന്ധിജിയുടെ കാഴ്ചപ്പാടിലുള്ള പഞ്ചായത്തുകൾ നിലവിൽ വരുന്നതിന്‌ ഭരണഘടന ഭേദഗതിചെയ്യേണ്ടിവന്നു.
1992-ൽ ഇന്ത്യൻ ഭരണഘടനയിൽ 73,74 ഭേദഗതികൾ വരുത്തി, ഗ്രാമങ്ങളിൽ ഗ്രാമപഞ്ചായത്തുകളും നഗരങ്ങളിൽ നഗരപാലികാ സ്ഥാപനങ്ങളും രൂപവത്കരിച്ചു.
ഇതിലേക്കായി 11,12 എന്നീ പട്ടികകളും ഉൾപ്പെടുത്തി.
കേരളത്തിൽ ത്രിതലപഞ്ചായത്ത് സം‌വിധാനം രൂപവത്കരിച്ചുകൊണ്ട് 1994-ലെ കേരളാ പഞ്ചായത്തീരാജ് നിയമം പാസ്സാക്കുകയും ജില്ലാ, ബ്ലോക്ക്, ഗ്രാമപഞ്ചായത്തുകൾ 1995 ഒക്ടോബർ 2ന്‌ നിലവിൽ വരികയും ചെയ്തു.
ജില്ലാ പഞ്ചായത്തിന് നേതൃത്വം നൽകുന്നത് ജില്ലാ പഞ്ചായത്ത് പ്രസിഡൻറ്, വൈസ് പ്രസിഡൻറ് എന്നിവരാണ്.
ജില്ലാ പഞ്ചായത്തിൻറെ ദൈനംദിന കാര്യങ്ങൾ നോക്കുന്നതിനായി ഒരു സെക്രട്ടറിയെ സംസ്ഥാന സർക്കാർ നിയമിച്ചിട്ടുണ്ട്, അദ്ദേഹം ജില്ലാ പഞ്ചായത്തിൻറെ തീരുമാനങ്ങളും പദ്ധതികളും നടപ്പിലാക്കുന്നു.
സെക്രട്ടറിയെ സഹായിക്കാനായി വിവിധ വിഭാഗങ്ങളുടെ ഉദ്യോഗസ്ഥന്മാരും ഉണ്ട്.
സ്ഥിരം സമിതികൾ
5 സ്റ്റാൻഡിങ് കമ്മിറ്റികൾ ഉൾപ്പെടുന്നതാണ് ജില്ലാ പഞ്ചായത്ത് ഭരണ സമിതി.
ചെയർ പേഴ്സൺ ആണ് ഇതിന് നേതൃത്വം നൽകുന്നത്.
ഓരോ ജില്ലാ പഞ്ചായത്ത് അംഗവും ഏതെങ്കിലും ഒരു കമ്മിറ്റിയിൽ അംഗം ആയിരിക്കും.
ധനകാര്യ സ്റ്റാൻഡിംഗ് കമ്മിറ്റി വികസന സ്റ്റാൻഡിങ് കമ്മിറ്റി പൊതു മരാമത്ത് സ്റ്റാൻഡിങ് കമ്മിറ്റി ആരോഗ്യ - വിദ്യാഭ്യാസ സ്റ്റാൻഡിങ് കമ്മിറ്റി ക്ഷേമ സ്റ്റാൻഡിങ് കമ്മിറ്റി തിരഞ്ഞെടുപ്പ് ജില്ലയിലെ പഞ്ചായത്തുകൾ ഉൾപ്പെടുന്ന പ്രദേശങ്ങൾ ആണ് ജില്ലാ പഞ്ചായത്ത് പരിധി പ്രദേശം എന്ന് പറയുന്നത്.
ജില്ലയിലെ നഗരസഭാ പ്രദേശങ്ങൾ ഒഴിച്ചുള്ള എല്ലാ പ്രദേശങ്ങളും ജില്ലാ പഞ്ചായത്ത് പരിധിയിൽ ഉൾപ്പെടുന്നു.
ജില്ലാ പഞ്ചായത്ത് പ്രദേശത്തെ ഓരോ ഡിവിഷനുകൾ ആയി തിരിച്ച്, ഓരോ ഡിവിഷനിൽ നിന്നും ഒരു മെമ്പറെ തിരഞ്ഞെടുക്കുന്നു.
ജില്ലാ പഞ്ചായത്ത് മെമ്പർമാർ (അംഗങ്ങൾ) ചേർന്ന് പ്രസിഡൻ്റ്, വൈസ് പ്രസിഡണ്ട്, സ്റ്റാൻഡിങ് കമ്മിറ്റി ചയർപേഴ്സൺ എന്നിവരെ തിരഞ്ഞെടുക്കുന്നു.
ജില്ലാതല വികസന പരിപാടികൾ ആസൂത്രണം ചെയ്യുകയും നടപ്പിലാക്കുകയും ചെയ്യുക: കൃഷി, ആരോഗ്യം, വിദ്യാഭ്യാസം, അടിസ്ഥാന സൗകര്യങ്ങൾ തുടങ്ങി വിവിധ മേഖലകളിൽ ജില്ലയുടെ മൊത്തത്തിലുള്ള വികസനത്തിന് പദ്ധതികൾ തയ്യാറാക്കുകയും നടപ്പിലാക്കുകയും ചെയ്യേണ്ടത് ജില്ലാ പഞ്ചായത്തുകളുടെ ഉത്തരവാദിത്തമാണ്.
അവശ്യ സേവനങ്ങൾ നൽകൽ: ജില്ലയിലെ  ജനങ്ങൾക്ക് ജലവിതരണം, ശുചിത്വം, ആരോഗ്യ സംരക്ഷണം, വിദ്യാഭ്യാസം തുടങ്ങിയ അവശ്യ സേവനങ്ങൾ നൽകുന്നതിന് ജില്ലാ പഞ്ചായത്തുകൾ ഉത്തരവാദികളാണ്.
നിരീക്ഷണവും മേൽനോട്ടവും: ബ്ലോക്ക് പഞ്ചായത്തുകൾ, ഗ്രാമപഞ്ചായത്തുകൾ തുടങ്ങിയ താഴ്ന്ന തലത്തിലുള്ള തദ്ദേശ സ്വയംഭരണ സ്ഥാപനങ്ങളുടെ പ്രവർത്തനം ജില്ലാ പഞ്ചായത്തുകൾ മേൽനോട്ടം വഹിക്കുകയും നിരീക്ഷിക്കുകയും അവ ഫലപ്രദമായി പ്രവർത്തിക്കുന്നുവെന്ന് ഉറപ്പാക്കുകയും ചെയ്യുന്നു.
ഫണ്ട് മാനേജ്മെന്റ്: സംസ്ഥാന, കേന്ദ്ര സർക്കാരുകൾ തുടങ്ങിയ വിവിധ സ്രോതസ്സുകളിൽ നിന്ന് ജില്ലാ പഞ്ചായത്തുകൾക്ക് ഫണ്ട് ലഭിക്കുന്നു, ഈ ഫണ്ടുകൾ കൈകാര്യം ചെയ്യുന്നതിനും വിവിധ വികസന പദ്ധതികൾക്കായി വിനിയോഗിക്കുന്നതിനും അവർ ഉത്തരവാദികളാണ്.
സർക്കാർ പദ്ധതികളുടെ നടത്തിപ്പ്: :പ്രധാനമന്ത്രി ഗ്രാമസഡക് യോജന, സംയോജിത നീർത്തട പരിപാലന പരിപാടി, രാഷ്ട്രീയ കൃഷി വികാസ് യോജന തുടങ്ങി വിവിധ കേന്ദ്ര, സംസ്ഥാന സർക്കാർ പദ്ധതികളും പരിപാടികളും ജില്ലാതലത്തിൽ നടപ്പിലാക്കുന്നതിനുള്ള ഉത്തരവാദിത്തം ജില്ലാ പഞ്ചായത്തുകൾക്കാണ്.
ദുരന്തനിവാരണം: ജില്ലയിലെ ദുരന്തനിവാരണ പ്രവർത്തനങ്ങളിലും ദുരിതാശ്വാസ പ്രവർത്തനങ്ങളിലും ജില്ലാ പഞ്ചായത്തുകൾ നിർണായക പങ്ക് വഹിക്കുന്നു.
പ്രാദേശിക വ്യവസായങ്ങളുടെ പ്രോത്സാഹനം: ജില്ലാ പഞ്ചായത്തുകൾ പ്രാദേശിക വ്യവസായങ്ങളെ പ്രോത്സാഹിപ്പിക്കുകയും തൊഴിലവസരങ്ങൾ സൃഷ്ടിക്കുന്നതിനായി ജില്ലയിൽ സംരംഭകത്വത്തെ പ്രോത്സാഹിപ്പിക്കുകയും ചെയ്യുന്നു.
സർക്കാർ-സർക്കാരിതര സ്ഥാപനങ്ങളിൽ നിന്ന് ലഭ്യമാകുന്ന സാങ്കേതിക വൈദഗ്ദ്ധ്യം സമാഹരിക്കുക.
ബ്ലോക്ക് പഞ്ചായത്തുകൾക്കും ഗ്രാമപഞ്ചായത്തുകൾക്കും മുനിസിപ്പാലിറ്റികൾക്കും സാങ്കേതിക സഹായം നൽകുക.
ആവർത്തനം ഒഴിവാക്കുന്നതിനായി ഗ്രാമപഞ്ചായത്തുകളുടെയും ബ്ലോക്ക് പഞ്ചായത്തുകളുടെയും പദ്ധതികൾ കണക്കിലെടുത്തശേഷം പദ്ധതികൾ തയ്യാറാക്കുകയും ഫോർവേഡ്/ബാക്ക്‌വേഡ് ലിങ്കേജ് നൽകുകയും ചെയ്യുക.
മേഖലാടിസ്ഥാനത്തിലുള്ള ചുമതലകൾ കൃഷി മേഖലാ കൃഷിയിടങ്ങളും ഗവേഷണ കേന്ദ്രങ്ങളും ഒഴികെയുള്ള കൃഷിയിടങ്ങൾ നടത്തുക.
ഒന്നിലധികം ബ്ളോക്ക് പഞ്ചായത്ത് പ്രദേശങ്ങൾ ഉൾക്കൊള്ളുന്ന നീർമറികളിൽ സംയോജിത നീർമറികൾ നടത്തുക.
കാർഷിക നിവേശങ്ങൾക്ക് വ്യവസ്ഥ ചെയ്യുക.
മണ്ണ് പരിശോധിക്കുക.
കീടങ്ങളെ നിയന്ത്രിക്കുക.
കാർഷികോല്പന്നങ്ങളുടെ വിപണനം നടത്തുക.
അലങ്കാര ചെടികൾ കൃഷി ചെയ്യുക കാർഷിക സഹകരണം ചെയ്യുക വാണിജ്യ വിളകളെ വികസിപ്പിക്കുക ബയോടെക്നോളജി പ്രയോഗിക്കുക.
പുതുമയുള്ള ഫീൽഡ് ട്രയലുകളും #പൈലറ്റ് പ്രൊജക്ടുകളും പ്രചരിപ്പിക്കുക.
തദ്ദേശീയമായി ആവശ്യമായ ഗവേഷണവും വികസനവും നടത്തുക.
മൃഗസംരക്ഷണവും ക്ഷീരോല്പാദനവും ജില്ലാതല മൃഗാശുപത്രികളും പരീക്ഷണശാലകളും നടത്തുക.
ക്ഷീര വികസന യൂണിറ്റുകൾ നടത്തുക.
ക്ഷീരോല്പാദന സഹകരണ സംഘങ്ങളെ പ്രോത്സാഹിപ്പിക്കുക.
പ്രാദേശിക ഫാമുകളല്ലാത്ത ഫാമുകളും ബ്രീഡിംഗ് ഫാമുകളും ഗവേഷണ കേന്ദ്രങ്ങളും നടത്തുക.
ജില്ലാതല പരിശീലനം നടത്തുക രോഗ പ്രതിരോധ പരിപാടികൾ നടത്തുക.
ഫീൽഡ് ട്രയലുകളുടെയും പൈലറ്റ് പദ്ധതികളുടെയും നൂതന മാർഗ്ഗങ്ങൾ പ്രചരിപ്പിക്കുക.
പ്രാദേശിക പ്രസക്തിയുള്ള ഗവേഷണവും വികസനവും.
വിദ്യാഭ്യാസം സർക്കാർ ഹൈസ്കൂളുകളുടെ നടത്തിപ്പ് (ഹൈസ്കൂളുകളോടുകൂടിയ ലോവർ പ്രൈമറി, അപ്പർ പ്രൈമറി സ്കൂളുകൾ) ഉൾപ്പെടെ നടത്തിപ്പ് (നഗസഭാ പ്രദേശങ്ങളിലെ ഒഴിച്ച്) സർക്കാർ ഹയർ സെക്കന്ററി സ്കൂളുകളുടെ നടത്തിപ്പ് (നഗരസഭ പ്രദേശങ്ങളിലെ സ്കൂളുകൾ ഒഴികെ).
സർക്കാർ സാങ്കേതിക സ്കൂളുകളുടെ നടത്തിപ്പ്.
സർക്കാർ തൊഴിലധിഷ്ഠിത പരിശീലന കേന്ദ്രങ്ങളുടെയും പോളിടെക്നിക്കുകളുടെയും നടത്തിപ്പ്.
സർക്കാർ തൊഴിലധിഷ്ഠിത ഹയർ സെക്കന്ററി സ്കൂളുകളുടെ നടത്തിപ്പ്.
വിദ്യാഭ്യാസത്തിനും പരിശീലനത്തിനുമുള്ള #ജില്ലാ ഇൻസ്റ്റിറ്റ്യൂട്ടുകളുടെ നടത്തിപ്പ്.
വിദ്യാഭ്യാസം സംബന്ധിച്ച കേന്ദ്ര-സംസ്ഥാന സ്പോൺസേർഡ്  പരിപാടികളെ ഏകോപിപ്പിക്കുക.
ആരോഗ്യം എല്ലാ ചികിത്സാ സമ്പ്രദായങ്ങളിലുമുള്ള ജില്ലാ ആശുപത്രികളുടെ നടത്തിപ്പ്, പരിപാലനം.
പ്രത്യേക വിഭാഗത്തിൽപെട്ട വികലാംഗരുടെയും മാനസിക രോഗികളുടെയും സംരക്ഷണത്തിനായി കേന്ദ്രങ്ങൾ സ്ഥാപിക്കുക.
കേന്ദ്ര-സംസ്ഥാന സ്പോൺസേർഡ് പരിപാടികളെ ജില്ലാ തലത്തിൽ ഏകോപിപ്പിക്കുക.
സാമൂഹ്യക്ഷേമം അനാഥാലയങ്ങൾക്ക് ഗ്രാന്റുകൾ നൽകുക.
വികലാംഗർ, അഗതികൾ മുതലയാവർക്കായി ക്ഷേമകേന്ദ്രങ്ങൾ സ്ഥാപിക്കുക.
ദാരിദ്ര്യ നിർമ്മാർജ്ജനം സ്വയം തൊഴിൽ പരിപാടികൾക്കായി അടിസ്ഥാന സൌകര്യങ്ങൾ.
പട്ടികജാതി-പട്ടികവർഗ്ഗ വികസനം പോസ്റ്റ് മെട്രിക് ഹോസ്റ്റലുകളുടെ നടത്തിപ്പ് പട്ടികജാതി-പട്ടികവർഗ്ഗങ്ങൾക്കായുള്ള തൊഴിലധിഷ്ഠിത പരിശീലന കേന്ദ്രങ്ങളുടെ നിയന്ത്രണം.
കായിക വിനോദവും സാംസ്കാരിക കാര്യങ്ങളും സ്റ്റേഡിയങ്ങൾ നിർമ്മിക്കുക പൊതുമരാമത്ത് പ്രധാന ജില്ലാ റോഡുകൾ ഒഴികെയുള്ള, ജില്ലാ പഞ്ചായത്തിൽ നിക്ഷിപ്തമായ എല്ലാ ജില്ലാ റോഡുകളും നിർമ്മിക്കുകയും സംരക്ഷിക്കുകയും ചെയ്യുക.
കൈമാറ്റം ചെയ്യപ്പെട്ട സ്ഥാപനങ്ങൾക്കായി കെട്ടിടങ്ങൾ നിർമ്മിക്കുക.
വിദ്യുച്ഛക്തിയും ഊർജ്ജവും മൈക്രോ-ഹൈഡൽ പദ്ധതികൾ ഏറ്റെടുക്കുക.
വിദ്യുച്ഛക്തി വികസനത്തിനായി മുൻഗണന നൽകേണ്ട സ്ഥലങ്ങൾ തീരുമാനിക്കുക.
ചെറുകിട വ്യവസായം ജില്ലാ വ്യവസായ കേന്ദ്രങ്ങൾ നിയന്ത്രിക്കുക ചെറുകിട വ്യവസായങ്ങൾ പ്രോത്സാഹിപ്പിക്കുക.
വ്യവസായ എസ്റ്റേറ്റുകൾ സ്ഥാപിക്കുക.
ഉൽപ്പന്നങ്ങൾ വിറ്റഴിക്കാനായി പ്രദർശനങ്ങൾ സംഘടിപ്പിക്കുക വ്യവസായ സംരംഭ വികസന പരിപാടികൾ നടത്തുക ഉല്പന്നങ്ങളുടെ വിപണനം നടത്തുക.
പരിശീലനം നൽകുക ഇൻപുട്ട് സർവ്വീസും കോമൺഫെസിലിറ്റി സെന്ററുകളും ഉണ്ടാക്കുക.
വ്യവസായ വികസന വായ്പാ പദ്ധതികൾ നടപ്പാക്കുക.
ഭവന നിർമ്മാണം കെട്ടിട സമുച്ചയവും അടിസ്ഥാന സൌകര്യവികസനവും നടപ്പാക്കുക.
ഭവന നിർമ്മാണത്തിനുള്ള പണം സ്വരൂപിക്കുക.
ജലവിതരണം ഒന്നിലധികം ഗ്രാമപഞ്ചായത്ത് പ്രദേശങ്ങൾ ഉൾപ്പെടുന്ന പ്രദേശങ്ങളിലെ ജലവിതരണ പദ്ധ
തികൾ നടപ്പാക്കുക.
ഒന്നിലധികം ഗ്രാമപഞ്ചായത്ത് പ്രദേശങ്ങൾ ഉൾപ്പെടുന്ന പ്രദേശങ്ങളിലെ ജലവിതരണ പദ്ധതികൾ ഏറ്റെടുക്കുക.
മത്സ്യബന്ധനം മത്സ്യ വിപണനത്തിനുള്ള സംവിധാനങ്ങൾ ഉണ്ടാക്കുക.
മത്സ്യകൃഷി വികസന ഏജൻസികളെ നിയന്ത്രിക്കുക.
ജില്ലാതല മീൻവളർത്തൽ കേന്ദ്രങ്ങൾ, വല നിർമ്മാണ യൂണിറ്റുകൾ, മത്സ്യ വിപണന കേന്ദ്രങ്ങൾ, തീറ്റ മില്ലുകൾ, ഐസ് പ്ളാന്റുകൾ ശീതീകരിണികൾ ഇവ നിയന്ത്രിക്കുക.
ഫിഷറീസ് സ്കൂളുകൾ നിയന്ത്രിക്കുക.
നൂതന സാങ്കേതിക വിദ്യകൾ ഏർപ്പെടുത്തുക.
മത്സ്യതൊഴിലാളി സഹകരണ സംഘങ്ങൾ പ്രോത്സാഹിപ്പിക്കുക.
ഇതു കൂടി കാണുക പഞ്ചായത്ത്‌ രാജ് ഗ്രാമപഞ്ചായത്ത് ബ്ലോക്ക് പഞ്ചായത്ത് പുറത്തേക്കുള്ള കണ്ണികൾ ജില്ലാ പഞ്ചായത്തുകളുടെ ചുമതലകൾ lsgkerala.inൽ Archived 2015-06-18 at the Wayback Machine .
↑ തദ്ദേശ ഭരണ സ്ഥാപനങ്ങൾക്ക് വിവിധ ചുമതലകൾ കൈമാറിയ ഉത്തരവ്; http://dop.lsgkerala.gov.in/system/files/article/Transfer%20of%20Functions.pdf ↑ കൃഷി വകുപ്പിൽ നിന്നും ഉദ്യോഗസ്ഥരെയും ചുമതലകളും തദ്ദേശ ഭരണ സ്ഥാപനങ്ങൾക്ക് കൈമാറിയ ഉത്തരവ്; http://dop.lsgkerala.gov.in/system/files/article/TFAgr.pdf ↑ വിദ്യാഭ്യാസ വകുപ്പിൽ നിന്നും ഉദ്യോഗസ്ഥരെയും ചുമതലകളും തദ്ദേശ ഭരണ സ്ഥാപനങ്ങൾക്ക് കൈമാറിയ സർക്കാർ ഉത്തരവ്.
http://dop.lsgkerala.gov.in/system/files/article/TFEdn.pdf ↑ {{ cite journal }} : | first= missing | last= ( help )
വേൾപൂൾ ഗാലക്സി ഇംഗ്ലീഷ് വിലാസം https://ml.wikipedia.org/wiki/Whirlpool_galaxy
വിശ്വകദ്രു രാശിയിലെ സർപ്പിളാകൃതിയുള്ളതും പ്രതിപ്രവർത്തിക്കുന്നതുമായ താരാപഥമാണ്‌ വേൾപൂൾ ഗാലക്സി .
ഇതിന്റെ മെസ്സിയർ സംഖ്യ Messier 51a, NGC സംഖ്യ NGC 5194 എന്നിവയാണ്‌.
സഹതാരാപഥമായ NGC 5195 ഉമായി ഇത് പ്രതിപ്രവർത്തിക്കുന്നു .
ഭൂമിയിൽ2 നിന്ന് ഏതാണ്ട് 2.3 കോടി പ്രകാശവർഷം അകലെയാണ്‌ ഇത് സ്ഥിതി ചെയ്യുന്നത്.
ഏറ്റവും പ്രശസ്തമായ സർപ്പിളതാരാപഥങ്ങളിലൊന്നാണിത്.
ബൈനോക്കൂലറുകളുപയോഗിച്ച് ഈ താരാപഥങ്ങളെ കാണാനാകും .
1845-ൽ റോസെ പ്രഭു വരച്ച വേൾപൂൾ ഗാലക്സിയുടെ രേഖാചിത്രം
1774-ൽ ചാൾസ് മെസ്സിയറാണ് ഈ താരാപഥത്തെ കണ്ടെത്തിയത്.
സഹതാരാപഥമായ NGC 5195 കണ്ടെത്തിയത് 1781-ൽ പിയറി മെഷയ്ൻ ആണ്‌.
സർപ്പിളാകൃതിയുള്ള ആദ്യത്തെ താരാപഥമായി ഇത് 1845-ൽ തിരിച്ചറിയപ്പെട്ടു.
റോസെ പ്രഭുവാണ് ‌ ഈ കണ്ടുപിടിത്തം നടത്തിയത്.
വേൾഡ് വൈഡ് വെബ് കൺസോർഷ്യം ഇംഗ്ലീഷ് വിലാസം https://ml.wikipedia.org/wiki/World_Wide_Web_Consortium
വേൾഡ് വൈഡ് വെബ്ബിന്റെയും അതിലുപയോഗിക്കുന്ന സാങ്കേതികവിദ്യകളുടേയും ഗുണനിലവാരവും മാനദണ്ഡങ്ങളും മറ്റും നിർണ്ണയിക്കുകയും ചെയ്യുന്ന ഒരു അന്താരാഷ്ട്ര ഗുണനിലവാരനിർണ്ണയ സംഘടനയാണ് ഡബ്ല്യു3സി (W3C) അല്ലെങ്കിൽ വേൾഡ് വൈഡ് വെബ് കൺസോർഷ്യം .
ടിം ബർണേയ്സ് ലീയാൽ സ്ഥാപിതമായതാണ് ഈ സംഘടന, അദ്ദേഹം തന്നെയാണ് ഇപ്പോഴും അതിന്റെ നേതൃസ്ഥാനത്ത്.
ജെഫ്രി ജാഫെ(Dr. Jeffrey Jaffe) ആണ് സംഘടനയുടെ ചീഫ് എക്സിക്യൂട്ടീവ് ഓഫീസർ .
സോഫ്റ്റ്‌വെയർ വികസന സേവന രംഗത്തുള്ള നിരവധി സംഘടനകളാണ് ഡബ്ല്യു3സി അംഗങ്ങൾ, ഇത് കൂടാതെ സംഘടനക്കുവേണ്ടി മുഴുവൻ സമയവും പ്രവർത്തിക്കുന്ന ഉദ്യോഗസ്ഥരുമുണ്ട്.
വെബ് സാങ്കേതികവിദ്യകളെപ്പറ്റിയുള്ള വിദ്യാഭ്യാസം, ഉദ്ബോധനം, സോഫ്റ്റ്‌വെയർ വികസനം തുടങ്ങിയ മേഖലകളിലും  ഡബ്ല്യു3സി പ്രവർത്തിക്കുന്നു.
ഇതിന് പുറമെ വെബ്ബിനെ സംബന്ധിച്ചുള്ള എല്ലാ ചർച്ചകൾക്കും വേണ്ടിയുള്ള ഒരു തുറന്ന വേദികൂടിയാണ് ഈ സംഘടന.
ആഗസ്റ്റ് 2011 ലെ കണക്ക് പ്രകാരം സംഘടനയിൽ 316 അംഗങ്ങളുണ്ട് , അംഗങ്ങളുടെ പട്ടിക പൊതുജനത്തിന് ലഭ്യമാണ്.
പല മേഖലകളിൽ നിന്നും അംഗങ്ങളുണ്ട്, വ്യവസായ സംഘടനകൾ, ലാഭേച്ഛയില്ലാതെ പ്രവർത്തിക്കുന്ന ചില സംഘടനകൾ, സർക്കാർ ഉടമസ്ഥതയിലുള്ള ചില സംരംഭങ്ങൾ, സർവ്വകലാശാലകൾ, വ്യക്തികൾ എന്നിങ്ങനെ.
അംഗത്വ ലഭിക്കുന്നതിനുള്ള പ്രക്രിയ ഏറക്കുറേ സുതാര്യമാണ്, അപേക്ഷകൾ ഡബ്ല്യൂ3സി പരിശോധിച്ച് അംഗീകരിക്കണം.
അംഗത്വത്തിന് അപേക്ഷിക്കുന്നതിനെക്കുറിച്ചുള്ള കാര്യങ്ങൾ വെബ്സൈറ്റിൽ വിശദമായി പറയുന്നുണ്ട്, കൊടുക്കുന്ന അപേക്ഷകൾ ആത്യന്തികമായി അംഗീകരിക്കപ്പെടുകയോ അതല്ലെങ്കിൽ നിരസിക്കപ്പെടുകയോ ചെയ്യാം  പക്ഷേ അംഗത്വ അപേക്ഷകൾ  വിലയിരുത്തപ്പെടുന്ന പ്രക്രിയയോ അതിനുള്ള മാനദണ്ഡങ്ങളോ സൈറ്റിൽ കാണുന്നില്ല.
പുറമേനിന്നുള്ള കണ്ണികൾ ഡബ്ല്യു3സി പ്രധാനതാൾ ഡബ്ല്യു3സിയെപ്പറ്റി കൂടുതൽ വിവരങ്ങൾ ഡബ്ല്യു3സി സാങ്കേതിക രേഖകൾ, പ്രസിദ്ധീകരണങ്ങൾ എന്നിവ ഡബ്ല്യു3സി പദ്ധതിവികസന നയരേഖ ഡബ്ല്യു3സി ചരിത്രം ഡബ്ല്യു3സി മാർഗനിർദ്ദേശങ്ങൾ എങ്ങനെ വായിച്ചു മനസ്സിലാക്കാം അവലംബം
5 ജനുവരി 2016 –സാങ്കേതികവിദ്യകളുടേയും ഗുണനിലവാരവും മാനദണ്ഡങ്ങളും മറ്റും നിർണ്ണയിക്കുകയും ചെയ്യുന്ന അന്താരാഷ്ട്ര ഗുണനിലവാരനിർണ്ണയ സംഘടനയായ വേൾഡ് വൈഡ് വെബ് കൺസോർഷ്യത്തിന് (ഡബ്ല്യു3സി ) അവരുടെ വീഡിയോ ഉള്ളടക്കം ടെക്സ്റ്റ് ക്യാപ്ഷനിംഗും സബ്ടൈറ്റിലുകളും ഉൾപ്പെടുത്തി കൂടുതൽ അഭിഗമ്യമാക്കുന്നതുമായി ബന്ധപ്പെട്ട ഡബ്ല്യു3സിയുടെ പ്രവർത്തനങ്ങൾക്ക് ദി നാഷണൽ അക്കാദമി ഓഫ് ടെലിവിഷൻ ആർട്ട് ആൻറ് സയൻസിൻറെ (എൻഎടിഎഎസ്) ടെക്നോളജി ആൻറ് എൻജിനീയറിംഗ്  എമ്മി ® അവാർഡ് 2016 ജനുവരി 8-ന് ഏറ്റുവാങ്ങും.
വേൾഡ് വൺ
മുംബൈയിൽ നിർമ്മാണത്തിലിരിക്കുന്ന ഒരു അംബരചുംബിയാണ് വേൾഡ് വൺ (ഇംഗ്ലീഷ്: World One ; ഹിന്ദി: वर्ल्ड वन) .
നിർമ്മാണം പൂർത്തിയാകുംബോൾ ലോകത്തിലെ ഏറ്റവും ഉയരമുള്ള പാർപ്പിട ആവശ്യത്തിനായുള്ള കെട്ടിടമായിരിക്കും ഇത്.117നിലകളിലായി 442മീറ്ററോളം ഉയരമുള്ള ഒരു കെട്ടിടമായിരിക്കും ഇത്
അപ്പർവർളിയിൽ 175ഏക്കർ പ്ലോട്ടിലാണ് ഈ കെട്ടിടം.
2,000കോടി രൂപ ചെലവുവരുമെന്ന് പ്രതീക്ഷിക്കുന്ന ഈ കെട്ടിടത്തിന്റെ നിർമ്മാണം 2014ഓടെ പൂർത്തിയാക്കാമെന്ന് കരുതപ്പെടുന്നു.
ഊർജക്ഷമതയ്ക്കുള്ള ഇന്ത്യൻ ഗ്രീൻ ബിൽഡിങ് കൗൺസിലിന്റെ ലീഡ് സർട്ടിഫിക്കറ്റ് ഈ കെട്ടിടത്തിന് ഉണ്ടായിരിക്കും.
പൈ കോബ് ഫ്രീഡ് പാർട്നേർസാണ് കെട്ടിടത്തിന്റെ വാസ്തുശില്പികൾ.
വേൾഡ്സ്പേസ് ഇംഗ്ലീഷ് വിലാസം https://ml.wikipedia.org/wiki/Worldspace
ഒരു ഉപഗ്രഹവാർത്താവിനിമയ റേഡിയോ സ്ഥാപനമായിരുന്നു വേൾഡ്സ്പേസ് .
2008-ൽ വേൾഡ്സ്പേസ് എന്ന ഈ സ്ഥാപനം ആഗോളമാന്ദ്യത്തെത്തുടർന്ന് പ്രവർത്തനം അവസാനിപ്പിച്ചു.
ആർ. റഹ്മാനായിരുന്നു കമ്പനിയുടെ ബ്രാൻഡ്‌ അംബാസിഡർ.
ആർ.എം. റേഡിയോ എന്ന മലയാളം ചാനൽ ഉൾപ്പെടെയുള്ള ഇന്ത്യൻ ഭാഷകളിൽ ചാനലുകൾ പ്രക്ഷേപണം ചെയ്തിരുന്നു.
ഇംഗ്ലീഷ് ഭാഷയിൽ വാർത്തകളും സംഗീതവുമായിരുന്നു കൂടുതലായും സംപ്രേഷണം ചെയ്തിരുന്നത്.
ചാനലുകൾ ഏറിയ പങ്കും വാർഷിക ഫീസ് ഈടാക്കിയായിരുന്നു ഉപഭോക്താക്കൾക്ക് ലഭിച്ചിരുന്നത്.
വേൾഡ് വൈഡ് വെബ് ഇംഗ്ലീഷ് വിലാസം https://ml.wikipedia.org/wiki/Www
വേൾഡ് വൈഡ് വെബ് എന്നത് പരസ്പരം ബന്ധപ്പെടുത്തിയിട്ടുള്ള ഹൈപ്പർടെക്സ്റ്റ് പ്രമാണങ്ങളുടെ ഒരു സംവിധാനമാണ്, പല സ്ഥലങ്ങളിലായി നിരവധി കമ്പ്യൂട്ടറുകളിൽ കിടക്കുന്ന ഈ ഹൈപ്പർടെക്സ്റ്റ് പ്രമാണങ്ങൾ ഇന്റർനെറ്റ് വഴിയാണ് പരസ്പരം ബന്ധപ്പെടുത്തിയിരിക്കുന്നത്, ഇന്റർനെറ്റുവഴി തന്നെയാണ് ഇവ നമുക്കു കാണാനും ഉപയോഗിക്കുവാനും സാധിക്കുന്നതും.
ബ്രൌസർ ഉപയോഗിച്ചു കാണാൻ സാധിക്കുന്ന വെബ് താളുകൾക്കുള്ളിൽ എഴുത്തുകൾ, പടങ്ങൾ, ദൃശ്യങ്ങൾ തുടങ്ങിയ എല്ലാം ഉൾപ്പെടുത്തുവാൻ സാധിക്കുന്നു.
വെബ്ബിലുള്ള പ്രമാണങ്ങൾക്കെല്ലാം ഒരുയൂണിഫോം റിസോഴ്സ് ഐഡന്റിഫൈയർ അഥവാ യു.ആർ.ഐ ഉണ്ടാവും.
യു.ആർ.ഐ വഴിയാണ് ഓരോ പ്രമാണവും വെബ്ബിൽ തിരിച്ചറിയപ്പെടുന്നതും പരസ്പരം ബന്ധപ്പെടുത്തിയിരിക്കുന്നതും.
വേൾഡ് വൈഡ് വെബ് ഇന്റർനെറ്റിന്റെ പര്യായമാണെന്ന് പൊതുവേ കരുതാറുണ്ട്.
ഇന്റർനെറ്റ് എന്നാൽ പരസ്പരം ബന്ധപ്പെടുത്തിയിരിക്കുന്ന കമ്പ്യൂട്ടർ ശൃംഖലകളുടെ ഒരു കൂട്ടമാണ് , ടെലിഫോൺ ലൈനുകൾ, ഒപ്റ്റിക്കൽ ഫൈബറുകൾ, അല്ലെങ്കിൽ വയർലെസ് സംവിധാനങ്ങൾ ഉപയോഗിച്ചാണ് കമ്പ്യൂട്ടറുകൾ തമ്മിലും കമ്പ്യൂട്ടർ ശൃംഖലകൾ തമ്മിലും ബന്ധപ്പെടുത്തിയിരിക്കുന്നത്.
എന്നാൽ വേൾഡ് വൈഡ് വെബ് എന്നു പറയുന്നത് പരസ്പരം ബന്ധപ്പെടുത്തിയിട്ടുള്ള പ്രമാണങ്ങളുടെ ഒരുകൂട്ടമാണ് ഹൈപ്പർലിങ്കുകളും , യു.ആർ.ഐകളും ഉപയോഗിച്ചാണ് വേൾഡ് വൈഡ് വെബിലെ പ്രമാണങ്ങൾ പരസ്പരം ബന്ധപ്പെടുത്തിയിരിക്കുന്നത്.
പ്രമാണങ്ങൾ എന്നു പറയുന്നത് എന്തുമാവാം ചിത്രങ്ങൾ, ശബ്ദങ്ങൾ, എച്ച്.റ്റി.
എം.എൽ താളുകൾ, പ്രോഗ്രാമുകൾ ഇങ്ങനെ .
ഇന്റർനെറ്റുമായി ബന്ധപ്പെടുത്തിയിട്ടുള്ള ഏതെങ്കിലും കമ്പ്യൂട്ടറിൽ ഡിജിറ്റൽ രീതിയിലായിരിക്കും മേല്പറഞ്ഞ പ്രമാണങ്ങൾ സൂക്ഷിച്ചിരിക്കുക.
ഇന്ന്  ഇന്റർനെറ്റിന്റെ പര്യായമായി വേൾഡ് വൈഡ് വെബ് മാറിയിരിക്കുകയാണിത്.
ഒരു ഇന്റർനെറ്റ് ഉപയോക്താവിന് വേൾഡ് വൈഡ് വെബ്ബിലുള്ള ഏതെങ്കിലും ഒരു പ്രമാണം വേണമെന്നുണ്ടെങ്കിൽ, ഉദാഹരണത്തിന് ഒരു എച്ച്.റ്റി.
എം.എൽ താളാകട്ടെ, അയാൾ ആദ്യം തനിക്കാവശ്യമുള്ള താളിന്റെ യു.ആർ.എൽ തന്റെ വെബ് പര്യയനിയിൽ കീബോർഡ് വഴി റ്റൈപ്പ് ചെയ്തു കൊടുക്കുകയോ, അല്ലെങ്കിൽ പ്രസ്തുത താളിലേക്കുള്ള ഒരു ഹൈപ്പർലിങ്കിൽ മൗസ് ഉപയോഗിച്ച് അമർത്തുകയോ ആണ് ചെയ്യുക.
ഇങ്ങനെ ചെയ്യുമ്പോൾ ആദ്യമായി സംഭവിക്കുന്നത് യു.ആർ.എല്ലിലെ സെർവറിനെ സൂചിപ്പിക്കുന്ന ഭാഗം ഐ.പി വിലാസമായി പരിവർത്തനം ചെയ്യപ്പെടും.
ഉദാഹരണത്തിന് " http://ml.wikipedia.org/wiki/Special:Recentchanges " എന്നതിൽ “ ml.wikipedia.org ” ആണ് സെർവറിന്റെ പേര് സൂചിപ്പിക്കുന്ന ഭാഗം.
യു.ആർ.എല്ലിന്റെ ബാക്കിയുള്ള ഭാഗം സൂചിപ്പിക്കുന്നത് സെർവറിനുള്ളിൽ എവിടെയാണ് യു.ആർ.എൽ വഴി നമ്മളാവശ്യപ്പെട്ട പ്രമാണം സ്ഥിതി ചെയ്യുന്നു എന്നാണ്.
യു.ആർ.എല്ലിലെ സെർവ്വർ ഭാഗം ഐ.പി വിലാസമായി മാറ്റുന്നത് ഇന്റർനെറ്റിൽ പല സ്ഥലങ്ങളിലായി വ്യാപിച്ചുകിടക്കുന്ന ഒരു വിവരശേഖരം അതായത്, ഡാറ്റാബേസ് ഉപയോഗിച്ചാണ്.
ഈ ഡാറ്റാബേസിനു ഡി.എൻ.എസ് (DNS) അഥവാ ഡൊമൈൻ നെയിം സിസ്റ്റം(Domain Name System) എന്നാണു പേര്.
സെർവറിന്റെ ഐ.പി വിലാസം കണ്ടുപിടിച്ചതിനു ശേഷം, ആ ഐ.പി വിലാസത്തിൽ ഇന്റർനെറ്റിൽ സ്ഥിതി ചെയ്യുന്ന വെബ് സെർവ്വറിലേക്ക് ആവശ്യമുള്ള പ്രമാണം നൽകാൻ ഒരു എച്ച്.റ്റി.
പി അഭ്യർത്ഥന അയക്കുന്നു.
ആവശ്യപ്പെട്ട പ്രമാണം വെബ്ബ് സെർവർ തിരിച്ചയക്കുകയും ചെയ്യുന്നു.
ഉദാഹരണത്തിന് ഒരു എച്ച്.റ്റി.
എം.എൽ വെബ് താളാണ് ഉപയോക്താവ് ആവശ്യപ്പെട്ടതെങ്കിൽ പ്രസ്തുത താളിലുള്ള എച്ച്.റ്റി.
എം.എൽ ഫയലും, അനുബന്ധ ഫയലുകളും ( ചിത്രങ്ങൾ, സി.എസ്.എസ് , ജാവാസ്ക്രിപ്റ്റ് , ഫ്ലാഷ് ആനിമേഷനുകൾ എന്നിങ്ങനെയുള്ളവ ) വെബ് സെർവ്വർ തിരിച്ചയക്കുന്നു.
സെർവ്വറിൽ നിന്നു ലഭിച്ച എച്ച്.റ്റി.
എം.എൽ ഫയലിൽ പറഞ്ഞിരിക്കുന്നതു പോലെ (അക്ഷരങ്ങളുടെ ഫോണ്ട്, വലിപ്പം, നിറം, ചിത്രങ്ങളുടെ സ്ഥാനം, ഹൈപ്പർലിങ്കുകൾ കൊടുക്കേണ്ട സ്ഥലങ്ങൾ, എന്നുള്ള എല്ലാവിവരങ്ങളും എച്ച്.റ്റി.എം.എൽ ഫയലിൽ പറഞ്ഞിട്ടുണ്ട് ) ഒരു താളുണ്ടാക്കുകയാണ് ബ്രൗസറിന്റെ ജോലി.
ഇങ്ങനെ ഉപയോക്താവിന്റെ ബ്രൗസറിനുള്ളിൽ ആ വെബ് താൾ എത്തുന്നു.
വെബ്ബിന്റെ ചരിത്രം റ്റിം ബെർണേർസ് ലീ
ടിം ബർണേയ്സ് ലീ എന്ന ഗവേഷകന്റെ ആശയമാണ് വേൾഡ് വൈഡ് വെബ്.
1980 ൽ സി.ഈ.
അർ.
എൻ (CERN) ൽ പ്രവർത്തിക്കുന്ന സമയത്ത് ഹൈപ്പെർ റ്റെക്സ്റ്റ് എന്ന തത്ത്വം പ്രയോഗിക്കുന്ന ഒരു പദ്ധതി ഇദ്ദേഹം നിർദ്ദേശിച്ചു.